ট্রাম্প প্রশাসনের এ সিদ্ধান্তের পর বিশ্বব্যাপী সমালোচনা শুরু হয়েছে। অবশ্য ফিলিস্তিন ইস্যুতে অনেক আগে থেকেই প্রেসিডেন্ট ডোনাল্ড ট্রাম্পের অবস্থান নেতিবাচক। শুরু থেকেই ইসরাইল-ঘেঁষা ট্রাম্পের নির্বাচনী অঙ্গীকার ছিল দখলকৃত জেরুসালেমকে ইসরাইলের রাজধানী হিসেবে স্বীকৃতি দেয়া। গত বছর সেই অঙ্গীকার তিনি বাস্তবায়ন করেছেন। সারা বিশ্বের মতামতকে উপেক্ষা করে মুসলিমদের প্রথম কেবলা মসজিদুল আকসার শহর জেরুসালেমকে ইসরাইলের রাজধানী হিসেবে স্বীকৃতি দিয়েছেন ট্রাম্প। ফিলিস্তিনিদের জন্য গত কয়েক দশকে এটি ছিল সবচেয়ে বড় কূটনৈতিক আঘাত। আর এবার ট্রাম্প বন্ধ করে দিলেন ইসরাইলি আগ্রসনে উদ্বাস্তু হওয়া মানুষের মানবিক সহায়তা।